Константин Величков
XVI. Рим
Неапол

chitanka.info

Блъвна локомотивът гъст бял дим

и тренът пропълзя. Прощавай Рим!

Печален скитник, аз мечтах смирено

над миналото твое несравнено.

От тебе геният сторил е храм

и чудесата, що й положил там,

навеки целий мир ще удивляват,

но мен веч други хубости пленяват.

Прощавай! На Неаполския край

жаднея аз да видя небосклона,

Везувий с огнената му корона,

морето, що в нозете му сияй.

Неапол чародеен, земен рай,

с възторг аз ида да ти се поклоня.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.